ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ  ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱡᱚᱭᱯᱩᱨ ᱨᱮ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱥᱟᱝᱜᱟᱱᱮᱨ ᱨᱮᱱᱟᱜ ᱮᱛᱚᱢ ᱱᱚᱜᱚᱨ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱡᱚᱭᱯᱩᱨ ᱠᱷᱚᱱ ᱑᱓ ᱠᱤᱞᱚᱢᱤᱴᱚᱨ (᱘.᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱑᱓ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

᱒᱙ ᱱᱚᱵᱷᱮᱢᱵᱚᱨ ᱒᱐᱐᱕ ᱨᱮ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱞᱮᱫᱼᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱮᱯᱨᱚᱱ ᱨᱮ ᱑᱔ ᱜᱚᱴᱟᱝ ᱩᱰᱟᱹᱜ ᱜᱟᱹᱰᱤ ᱠᱚ ᱥᱮᱞᱮᱫ ᱫᱟᱲᱮᱭᱟᱜᱼᱟ, ᱟᱨ ᱱᱟᱣᱟ ᱡᱚᱲᱟᱣ ᱟᱠᱟᱱ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱨᱮ ᱑᱐᱐᱐ ᱜᱚᱴᱟᱝ ᱯᱟᱥᱮᱱᱡᱚᱨ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾


ᱨᱟᱱᱣᱮ
+ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮ ᱨᱟᱱᱣᱮᱨᱟᱱᱣᱮ ᱮᱞᱡᱤᱞᱤᱧᱚᱥᱟᱨᱮᱯᱨᱚᱪ ᱞᱟᱭᱮᱴ/ᱟᱭᱤ.ᱮᱞ.ᱮᱥ᱙/᱒᱗CAT III-B / CAT III-B
ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱨᱟᱱᱣᱮ (᱙/᱒᱗) ᱢᱮᱱᱟᱜᱼᱟ ᱟᱨ ᱑᱑,᱑᱗᱘ ᱯᱷᱤᱴ (᱓,᱔᱐᱗ ᱢᱤᱴᱚᱨ) ᱡᱤᱞᱤᱧᱟ ᱾ ᱙,᱑᱗᱔ ᱯᱷᱤᱴ (᱒,᱗᱙᱖ ᱢᱤᱴᱚᱨ) ᱠᱷᱚᱱ ᱑᱑,᱑᱗᱘ ᱯᱷᱤᱴ (᱓,᱔᱐᱗ ᱢᱤᱴᱚᱨ) ᱫᱷᱟᱹᱨᱤᱡ ᱨᱟᱱᱣᱮ ᱵᱟᱲᱦᱟᱣ ᱭᱮᱱ ᱛᱟᱭᱚᱢ ᱡᱚᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱩᱰᱟᱹᱣ ᱟᱨ ᱟᱬᱜᱚᱱ ᱞᱟᱹᱜᱤᱫ ᱵᱳᱭᱤᱝ ᱗᱔᱗ ᱞᱮᱠᱟᱱ ᱢᱟᱨᱟᱝ ᱩᱰᱟᱹᱜ ᱜᱟᱹᱰᱤ ᱠᱚ ᱦᱟᱛᱟᱣ ᱞᱟᱹᱜᱤᱫ ᱛᱮ ᱙/᱒᱗ ᱑᱕ ᱥᱮᱯᱴᱮᱢᱵᱚᱨ ᱒᱐᱑᱖ ᱨᱮ ᱩᱰᱟᱹᱱ ᱰᱟᱹᱦᱤ ᱮᱦᱚᱵ ᱞᱮᱱᱟ ᱾ 
ᱨᱟᱱᱮ ᱫᱚ ᱙/᱒᱗ CAT-IIIB ᱤᱱᱥᱴᱨᱩᱢᱮᱱᱴ ᱞᱮᱱᱰᱤᱝ ᱥᱤᱥᱴᱮᱢ (ILS) ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱩᱦᱲᱟᱹ ᱚᱠᱛᱚ ᱨᱮ ᱕᱐ ᱢᱤᱴᱚᱨ (᱑᱖᱐ ᱯᱷᱤᱴ) ᱫᱷᱟᱹᱨᱤᱡ ᱨᱟᱱᱵᱮ ᱧᱮᱞᱡᱚᱝ ᱥᱤᱢᱟᱹ (ᱟᱨᱵᱷᱤᱟᱨ) ᱨᱮ ᱩᱰᱟᱹᱱ ᱰᱟᱹᱦᱤ ᱠᱚ ᱨᱮᱱᱟᱜ ᱞᱟᱱᱰᱤᱝ ᱨᱮᱱᱟᱜ ᱵᱮᱵᱚᱥᱛᱟ ᱮᱢᱚᱜᱼᱟ ᱾ ᱢᱟᱲᱟᱝ ᱫᱚ ᱱᱚᱣᱟ ᱫᱚ ᱕᱖᱐ ᱢᱤᱴᱚᱨ (᱑,᱘᱐ ᱯᱷᱤᱴ) ᱛᱟᱦᱮᱸ ᱠᱟᱱᱟ ᱾ CAT III B ᱫᱚ ᱘ ᱰᱤᱥᱮᱢᱵᱚᱨ ᱒᱐᱑᱖ ᱨᱮ ᱮᱦᱚᱵ ᱞᱮᱱᱟ ᱾ ᱡᱚᱭᱯᱩᱨ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱩᱰᱟᱹᱜ ᱜᱟᱹᱰᱤ ᱛᱮ ᱦᱮᱡ ᱥᱮᱱ ᱵᱷᱤᱲ ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱨᱟᱱᱣᱮ ᱫᱚ ᱙/᱒᱗ ᱨᱮᱱᱟᱜ ᱥᱚᱢᱟᱱ ᱢᱤᱫ ᱴᱮᱠᱥᱤᱣᱮ ᱨᱮᱱᱟᱜ ᱯᱞᱟᱱ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱠᱟᱹᱢᱤ ᱫᱚ ᱢᱮ ᱒᱐᱑᱘ ᱢᱩᱪᱟᱹᱫ ᱨᱮ ᱯᱩᱨᱟᱹᱣ ᱦᱩᱭᱩᱜᱼᱟ, ᱯᱩᱨᱟᱹᱣ ᱛᱟᱭᱚᱢ ᱩᱰᱟᱹᱱ ᱰᱟᱹᱦᱤ ᱫᱚ ᱢᱤᱫ ᱴᱟᱲᱟᱝ ᱨᱮ ᱑᱖ ᱜᱚᱴᱟᱝ ᱩᱰᱟᱹᱜ ᱜᱟᱹᱰᱤ ᱥᱮᱱ ᱫᱟᱲᱮᱭᱟᱜᱼᱟ ᱾

ᱴᱟᱨᱢᱤᱱᱟᱞ ᱠᱚ
ᱴᱟᱨᱢᱤᱱᱟᱞ ᱒
᱑ ᱡᱩᱞᱟᱭ ᱒᱐᱐᱙ ᱦᱤᱞᱚᱜ ᱩᱰᱟᱹᱱ ᱰᱟᱹᱦᱤ ᱨᱮ ᱱᱟᱣᱟ ᱰᱚᱢᱮᱥᱴᱤᱠ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱨᱮᱱᱟᱜ ᱮᱛᱚᱦᱚᱵ ᱦᱩᱭ ᱞᱮᱱᱟ ᱾ ᱱᱟᱣᱟ ᱴᱟᱨᱢᱤᱱᱟᱞ ᱫᱚ ᱒᱒,᱙᱕᱐ ᱥᱠᱚᱭᱟᱨ ᱢᱤᱴᱚᱨ (᱒᱔᱗,᱐᱐᱐ ᱥᱠᱚᱭᱟᱨ ᱯᱷᱤᱴ) ᱡᱟᱭᱜᱟ ᱛᱮ ᱛᱷᱟᱯᱚᱱ ᱟᱠᱟᱱᱟ, ᱡᱟᱦᱟᱸ ᱨᱮ ᱥᱮᱱᱴᱨᱟᱞ ᱦᱤᱴᱤᱝ ᱥᱤᱥᱴᱮᱢ, ᱥᱮᱱᱴᱨᱟᱞ ᱮᱭᱟᱨ ᱠᱚᱱᱰᱤᱥᱟᱱᱤᱝ, ᱰᱮᱯᱟᱨᱴ ᱠᱚᱱᱵᱷᱮᱭᱟᱨ ᱥᱤᱥᱴᱮᱢ ᱥᱟᱶ ᱤᱱᱞᱟᱭᱤᱱ ᱮᱠᱥ-ᱨᱮᱭ ᱵᱮᱜᱟᱡᱽ ᱤᱱᱥᱯᱮᱠᱴᱤᱝ ᱥᱤᱥᱴᱮᱢ, ᱚᱱᱩᱥᱴᱷᱟᱱ ᱮᱢᱟᱱ ᱠᱚ ᱢᱮᱱᱟᱜᱼᱟ, ᱢᱤᱫ ᱯᱚᱵᱽᱞᱤᱠ ᱴᱷᱤᱠᱟᱹᱱᱟ ᱥᱤᱥᱴᱮᱢ, ᱢᱤᱫ ᱯᱷᱞᱟᱭᱤᱴ ᱤᱱᱯᱷᱚᱨᱢᱮᱥᱚᱱ ᱰᱤᱥᱯᱞᱮ ᱥᱤᱥᱴᱮᱢ, ᱪᱟᱪᱞᱟᱣ ᱞᱟᱹᱜᱤᱫ ᱥᱤ.ᱥᱤ.ᱴᱤ.ᱵᱷᱤ., ᱠᱚᱢᱚᱱ ᱵᱮᱵᱷᱟᱨ ᱴᱟᱨᱢᱤᱱᱟᱞ ᱮᱠᱟᱭᱩᱯᱢᱮᱱᱴ, ᱠᱟᱨ ᱯᱟᱨᱠᱤᱝ ᱮᱢᱟᱱ ᱥᱟᱶᱛᱮ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱪᱮᱠ-ᱤᱱ ᱠᱟᱣᱩᱱᱴᱟᱨ ᱾ ᱰᱚᱢᱮᱥᱴᱤᱠ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱨᱮ ᱕᱐᱐ ᱜᱚᱴᱟᱝ ᱯᱟᱥᱮᱱᱡᱚᱨ ᱦᱮᱱᱰᱞᱤᱝ ᱠᱮᱯᱮᱥᱤᱴᱤ ᱟᱨ ᱔᱐᱐,᱐᱐᱐ ᱜᱚᱴᱟᱝ ᱯᱟᱥᱮᱱᱡᱚᱨ ᱦᱮᱱᱰᱞᱤᱝ ᱠᱮᱯᱮᱥᱤᱴᱤ ᱢᱮᱱᱟᱜᱼᱟ ᱾ ᱵᱚᱞᱚᱱ ᱫᱩᱣᱟᱹᱨ ᱫᱚ ᱥᱮᱸᱰ ᱫᱷᱤᱨᱤ ᱟᱨ ᱫᱷᱳᱞᱯᱩᱨᱤ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ ᱟᱨ ᱵᱷᱤᱛ ᱨᱮ ᱨᱟᱡᱚᱥᱛᱷᱟᱱᱤ ᱪᱤᱛᱟᱹᱨ ᱠᱚ ᱚᱞ ᱟᱠᱟᱱᱟ ᱾ ᱴᱟᱨᱢᱤᱱᱟᱞ ᱫᱚ ᱱᱤᱛᱚᱜ ᱡᱮᱡᱟᱹᱛᱤᱭᱟᱹᱨᱤ ᱟᱨ ᱰᱚᱢᱮᱥᱴᱤᱠ ᱵᱟᱱᱟᱨ ᱜᱮ ᱩᱰᱟᱹᱜ ᱞᱟᱹᱜᱤᱫ ᱛᱮ ᱥᱮᱞᱮᱫ ᱟᱠᱟᱱᱟ ᱾ ᱜᱩᱞᱟᱵᱤ ᱥᱚᱦᱚᱨ ᱨᱮ ᱟᱨ ᱵᱟᱦᱨᱮ ᱨᱮ ᱩᱰᱟᱹᱜ ᱠᱟᱱ ᱵᱷᱤ.ᱟᱭᱤ.ᱯᱤ. ᱠᱚᱣᱟᱜ ᱦᱩᱞᱥᱟᱹᱭ ᱥᱟᱯᱲᱟᱣ ᱞᱟᱹᱜᱤᱫ ᱛᱮ, ᱩᱰᱟᱹᱱ ᱰᱟᱹᱦᱤ ᱨᱮ ᱯᱮᱭᱟ ᱵᱷᱤ.ᱟᱭᱤ.ᱯᱤ. ᱞᱟᱣᱩᱱᱡᱽ ᱢᱮᱱᱟᱜᱼᱟ ᱱᱚᱣᱟ ᱠᱚ ᱵᱟᱰᱟᱭ ᱦᱚᱪᱚ ᱞᱟᱹᱜᱤᱫ ᱡᱮ ᱡᱟᱦᱟᱸᱭ ᱯᱮᱲᱟ ᱠᱚ ᱦᱤᱡᱩᱜ ᱠᱟᱱᱟ ᱟᱨ ᱥᱮᱱᱚᱜ ᱠᱚ ᱢᱤᱫ ᱵᱟᱨ ᱦᱚᱲ ᱞᱟᱹᱜᱤᱫ ᱚᱥᱩᱵᱤᱫᱷᱟ ᱟᱞᱚ ᱦᱩᱭᱩᱜ ᱢᱟ ᱾
ᱴᱟᱨᱢᱤᱱᱟᱞ ᱒ ᱫᱚ ᱒᱓,᱐᱐᱐ ᱥᱠᱚᱭᱟᱨ ᱢᱤᱴᱚᱨ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱸᱰᱮ ᱑᱔ ᱜᱚᱴᱟᱝ ᱩᱰᱟᱹᱱ ᱰᱟᱹᱦᱤ ᱪᱮᱠ-ᱤᱱ ᱠᱚᱣᱩᱱᱴᱚᱨ, ᱛᱩᱨᱩᱭ ᱜᱚᱴᱟᱝ ᱤᱢᱮᱜᱽᱨᱮᱥᱚᱱ ᱠᱚᱣᱩᱱᱴᱚᱨ, ᱯᱩᱱᱭᱟᱹ ᱥᱤᱢᱟᱹ ᱠᱚᱣᱩᱱᱴᱚᱨ ᱟᱨ ᱯᱩᱱᱭᱟᱹ ᱥᱤᱠᱩᱨᱤᱛᱤ ᱠᱚᱣᱩᱱᱴᱚᱨ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱩᱰᱟᱹᱱ ᱰᱟᱹᱦᱤ ᱨᱮ ᱯᱟᱥᱱᱟᱣᱤᱭᱟᱹ ᱠᱚᱣᱟᱜ ᱥᱮᱵᱟ ᱠᱚ ᱟᱞᱜᱟ ᱛᱮᱭ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾

ᱴᱟᱨᱢᱤᱱᱟᱞ ᱑
ᱴᱟᱨᱢᱤᱱᱟᱞ ᱫᱚ ᱑ ᱡᱩᱞᱟᱭ ᱒᱐᱑᱒ ᱫᱷᱟᱹᱨᱤᱡ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱠᱟᱹᱢᱤ ᱠᱟᱱ ᱛᱟᱦᱮᱱᱟ, ᱡᱚᱠᱷᱚᱱ ᱩᱰᱟᱹᱱ ᱰᱟᱹᱦᱤ ᱨᱤᱱ ᱟᱫᱷᱤᱠᱟᱨᱤ ᱠᱚ ᱠᱟᱨᱜᱚ ᱪᱟᱪᱞᱟᱣ ᱞᱟᱹᱜᱤᱫ ᱴᱟᱨᱢᱤᱱᱟᱞ ᱑ ᱫᱚ ᱨᱤᱡᱟᱨᱵᱽ ᱞᱟᱹᱜᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱜ ᱠᱚ ᱱᱟᱣᱟ ᱛᱮᱭᱟᱨ ᱟᱠᱟᱱ ᱴᱟᱨᱢᱤᱱᱟᱞ ᱒ ᱨᱮ ᱛᱷᱟᱯᱚᱱ ᱠᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ